29.6.2023
RO
Jurnalul Oficial al Uniunii Europene
L 165/109
Articolul 2 Definiții În sensul prezentului regulament, se aplică următoarele definiții: 1.
„transport” înseamnă o cantitate de mărfuri incluse în același certificat oficial, atestat oficial sau orice alt document, transportate cu același mijloc de transport și, în ceea ce privește mărfurile cu amănuntul, expediate de aceeași unitate inclusă pe o listă în alte părți ale Regatului Unit decât Irlanda de Nord și livrate aceleiași unități incluse pe o listă în Irlanda de Nord și, în ceea ce privește plantele destinate plantării, inclusiv cartofii de sămânță, precum și mașinile și vehiculele utilizate în scopuri agricole sau forestiere, expediate de operatori profesioniști din alte părți ale Regatului Unit decât Irlanda de Nord și primite de un operator profesionist din Irlanda de Nord;
2.
„mărfuri cu amănuntul” înseamnă următoarele mărfuri care sunt livrate în terminale de distribuție, inclusiv terminale care distribuie mărfuri cu amănuntul la temperaturi controlate, centre de distribuție pentru supermarketuri, puncte de vânzare cu ridicata și puncte de vânzare, sau care sunt livrate direct consumatorului final, inclusiv de către operatorii de catering, în cantinele fabricilor, prin catering instituțional, de restaurante și de alți operatori și magazine similare din sectorul alimentar: (a) produse de origine animală sau vegetală; (b) plante altele decât plantele destinate plantării, astfel cum sunt enumerate într-un act de punere în aplicare adoptat în conformitate cu articolul 72 alineatul (1), articolul 73 și articolul 74 alineatul (1) din Regulamentul (UE) 2016/2031; (c) produse compuse; (d) produse alimentare, altele decât cele menționate la literele (a), (b) și (c); (e) materiale în contact cu produsele alimentare; (f) hrană pentru animale și produse de ros pentru câini, gata de vânzare, care intră în domeniul de aplicare al Regulamentului (CE) nr.
1069/2009;
3.
„introducere pe piață” înseamnă deținerea de către un operator de mărfuri menționate la articolul 1 alineatul (1) literele (a) și (b) din prezentul regulament, în scopul vânzării, inclusiv oferirea în vederea vânzării sau orice altă formă de transfer, indiferent dacă se face gratuit sau nu, precum și vânzarea, distribuția și alte forme de transfer al acestor mărfuri;
4.
„consumator final” înseamnă ultimul consumator al unui tip de marfă cu amănuntul care nu îl va folosi ca parte a unei operațiuni sau activități comerciale;
5.
„mărfuri cu amănuntul din restul lumii” înseamnă mărfuri cu amănuntul care constau în mărfuri originare din alte țări terțe decât Regatul Unit și importate în alte părți ale Regatului Unit decât Irlanda de Nord;
6.
„produse de origine animală” înseamnă mărfuri cu amănuntul destinate consumului uman care constau în urmă­ toarele: (a) produse alimentare de origine animală, inclusiv miere și sânge; (b) moluște bivalve vii, echinoderme vii, tunicate vii și gasteropode marine vii destinate consumului uman; (c) alte animale destinate preparării pentru a fi furnizate vii consumatorului final;
7.
„produse de origine vegetală” înseamnă mărfuri cu amănuntul destinate consumului uman, constând în plante și produse derivate, inclusiv materiale prelucrate;